Fredag eftermiddag blev Nordjyllands Politi ringet op af en borger, der havde observeret usikker og slingrende kørsel fra en lastbil i Skagen. En patrulje blev sendt afsted til Frederikshavnsvej for at standse chaufføren og få en snak med ham. Men der var ikke meget samtale over politiets møde med lastbilchaufføren - en alkometertest viste nemlig, at han havde en promille på hele 2,8. Det gav en sigtelse og anholdelse for spirituskørsel. Det skriver Nordjyllands Politi i døgnrapporten. Her fremgår det også, at man normalvis er i risiko for at blive bevidstløs og gå i koma, når man har en promille på mellem 2 og 3. 18-årig med knald i Nordjyllands Politi havde ligeledes fat i en 18-årig bilist fredag aften, der førte til flere sigtelser. Den unge bilist fik sin bil ransaget, hvilket førte til flere fund. Politiet fandt nemlig 75 gram hash, seks gram kokain og en digitalvægt. Ikke nok med det var der også syv store og tre små kanonslag i bilen. Derfor blev den 18-årige sigtet for at overtræde lovgivningen om salg af narkotika og fyrværkeriloven.

Opsummering:
Fredag blev en 18-årig mand sigtet for brud på blandt andet fyrværkeriloven.